Diari Oficial de la Generalitat Valenciana


Sumari del DOGV 8441, del 11-12-2018 (2018/10605)

Informació pública del Pla especial Guirney (parcel·la A-3).
------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10941


Data del document
:   22-11-2018

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública del Pla especial Guirney (parcel·la A-3). [2018/10934]  
En compliment del que es disposa en l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es publica el Decret d'Alcaldia número 3022/2018, de data 20 de novembre de 2018, en relació amb el Pla especial Guirney (parcel·la A-3), que textualment, en la part dispositiva, diu:  
  
«Primer. Sotmetre a informació pública el Pla especial Guirney (parcel·la A-3), que inclou estudi d'integració paisatgística i estudi de trànsit i mobilitat, durant el termini de 45 dies hàbils, mitjançant anunci publicat en el Diari Oficial de la Generalitat Valenciana i en premsa escrita de gran difusió en la localitat, perquè els interessats puguen presentar les al·legacions i suggeriments que estimen oportunes.  
La documentació es podrà consultar en les dependències municipals en horari d'oficina o en la pàgina web de l'Ajuntament (http://www.petrer.es/concejalías/urbanismo).  
  
Segon. Sol·licitar informes de les administracions públiques amb competències que puguen veure's afectades per l'objecte del pla especial, adjuntant còpia en CD del document, i que haurà d'emetre's durant el termini d'exposició pública de 45 dies, assenyalant que la seua falta d'emissió permetrà prosseguir la tramitació de les actuacions.  
  
Tercer. Suspendre, en els termes de l'article 64 de la LOTUP, la tramitació i l'atorgament de llicències d'obres, instal·lació i ambientals per a l'ús d'estació de servei i punt de subministrament de productes petrolífers a vehicles, en l'àmbit objecte del pla especial que s'exposa al públic, excepte aquelles llicències que siguen compatibles amb l'antiga i la nova ordenació.»  
  
Cosa que es publica per a coneixement general, fent-se saber que contra els apartats primer i segon, d'acord amb l'article 112 de la Llei 39/2015, d'1 d'octubre, del procediment administratiu comú de les administracions públiques, aquest acte és de mer tràmit i no es pot interposar cap recurs en contra, sense perjudici de mostrar la seua oposició per a la seua consideració en la resolució que pose fi al procediment, formulant les al·legacions i presentant els documents i justificacions que estimen pertinents.  
Contra l'apartat tercer es pot interposar, amb caràcter potestatiu, indistintament i alternativament, els següents recursos:  
De reposició, davant el mateix òrgan que l'ha dictat, en el termini d'un mes, a partir de l'endemà d'haver sigut notificat i es considerarà prorrogable el següent dia hàbil del termini marcat quan l'últim dia recaiga en dissabte.  
Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà d'haver-se notificat, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta; aquest s'entendrà desestimat si no hi ha resolució i notificació expressa en el termini d'un mes des de la seua interposició. Sense que per a la interposició d'aquest recurs jurisdiccional compte com a termini el mes d'agost.  
Tot això, sense perjudici de poder utilitzar altres mitjans d'impugnació si ho estima convenient, i del que es preveu respecte a la competència territorial dels jutjats i tribunals d'aquest ordre que estableix l'article 14 de la Llei 29/1998, de 13 de juliol.  
  
Petrer, 22 de novembre de 2018.- L'alcaldessa: Irene Navarro Díaz.